## FTESË PËR APLIKIM PËR GRANTE TË veglave DHE PAJISJEVE

## Projekti për Zhvillimin Rinisë në Kosovë-Financimi Shtesë (PZhRK-AF) në kuadër të Ministrisë së Kulturës, Rinisë dhe Sporteve (MKRS), do të dhurojë grante për  të rinjtë të cilët kanë ndjekur dhe perfunduar me sukses Trajnimet për Aftësim dhe Edukim Profesional  (TAEP) të ofruar nga PZhRK. Shuma më e lartë  e grantit për një përfitues do të jetë 1.350 EUR.

## Projekti mëton të përkrah të rinjtë në krijimin, promovimin dhe zhvillimin e bizneseve të tyre duke financuar dhe blerë pajisjet e nevojshme për biznes

Kriteret për aplikim janë:

* Te jetë i moshës 18-35 vjeç;
* Të jetë qytetar i Republikës së Kosovës;
* Të ketë përfunduar me sukses trajnimin për aftësim profesional të ofruar nga PZhRK
* Të mos ketë përfituar grant në të kaluarën nga PZhRK dhe MKRS
* Të ketë ide kreative e të bërit biznes apo zgjerimin e biznesit ekzistues jo me të vjetër se dy vite.

Inkurajohen që të aplikojnë femrat, të rinjtë me aftësi të kufizuara, të rinjtë nga komunitetet minoritare, të rinjtë nga viset rurale dhe grupe tjera të margjinalizuara.

Të rinjtë e interesuar që i plotësojnë kriteret e lartcekura, mund të aplikojnë në këtë link:

http://kydp-pmis.org/pmis/public/views/new\_tools\_grant.php dhe të i përmbahen udhëzimeve për aplikim të shënuara më poshtë.

Afati fundit për aplikim është **5 tetor, 2015, ora 16:00**

**Udhëzues për Aplikim për Grant**

**Përshkrimi**

## Projekti për Zhvillimin Rinisë në Kosovë (PZhRK) në kuadër të Ministrisë së Kulturës, Rinisë dhe Sportit do të dhuroj Grante per Pajisje/Vegla pune për Aftësim Profesional në vlerë deri në 1350 EUR për të rinj nga e gjithë Kosova, të cilët e kanë përfunduar me sukses trajnimin për aftësim profesional të ofruar nga PZhRK. Ky projekt do ju mundësojë të rinjve kosovarë që të implementojnë idetë e tyre inovative dhe të zbatojnë njohuritë e fituara gjatë shkollimit apo trajnimeve përkatëse.

**Qëllimi i granteve**

Projekti mëton të përkrah të rinjtë në krijimin, promovimin dhe zhvillimin e bizneseve të tyre duke financuar dhe blerë pajisjet e nevojshme për biznes. Grantet janë dizajnuar të ofrojnë stimulime për te rinjët ambicioz.

**Subjektet që nuk i përmbushin kriteret për të përfituar nga grantet janë:**

* Subjektet qeveritare dhe OJQ-të
* Partitë politike, grupet apo institucionet e tyre, ose vartësit dhe bashkëpunëtorët e partive politike
* Kompanitë ekzistuese apo ato të regjistruara që janë joaktive për më shumë se 24 muaj

**Aplikimi për përfitim nga grantet, procesi i implementimit dhe procedurat përfshin këto faza:**

* Aplikimin
* Vlerësimin
* Përzgjedhjen
* Dhënien e veglave dhe paisjeve
* Implementimin dhe mbikëqyrjen e përfituesve

**Procedura për aplikim:**

Aplikimi do të jetë online dhe nëpërmes këtij linku:

http://kydp-pmis.org/pmis/public/views/new\_tools\_grant.php

Pasi që të keni aplikuar ju informoheni në mënyrë automatike nepërmes postës elektronike (e-mail) se aplikacioni juaj është pranuar me sukses, ku do të ju shfqaen të gjitha informatat që i keni shënuar në aplikacion. **Për të përfunduar aplikimin tuaj, ju DUHET të printoni atë e-mail që ju është dërguar në mënyrë automatike në adresën tuaj (inbox apo spam/JUNK).** Më pas ju duhet ta nënshkruani atë dhe ta dorëzoni kopjen fizike së bashku me të gjitha dokumentet tjera të kërkuara në seksionin “bashkengjit” të aplikacionit, në këtë adresë:

Projekti për Zhvillimin e Rinisë në Kosovë/Ministria e Kulturës, Rinisë dhe Sporteve,

Zyrja numër: 25, Sheshi Nëna Terezë 35, Prishtinë, 10000,

Republika e Kosovës.

**Procesi i dhurimit te grantit per veglave dhe pajisjeve**

Veglat dhe paisjet do të shpërndahen kandidatëve që i kanë plotësuar të gjitha dokumentet e nevojshme dhe kanë fituar pikët maksimale ne bazë te kritereve të vlerësimit të aplikacionit. Ky formular përfshinë të gjitha informatat e nevojshme rreth kandidatit dhe paraqitjes së idesë për hapjen e biznesit të ri apo zgjerimit të biznesit aktual.